किसी का भाई किसी की जान का ओ बल्ले बल्ले सॉन्ग रिलीज हुआ
Salman Khan's Film 'Kisi Ka Bhai Kisi Ki Jaan' to Release Soon | New Song 'O Balle Balle' Out Now सलमान खान की फिल्म 'किसी का भाई किसी की जान' जल्दी ही रिलीज होने वाली है। हाल ही में फिल्म का नया गाना 'ओ बल्ले बल्ले' रिलीज कर दिया है।
सलमान खान की फिल्म 'किसी का भाई किसी की जान' जल्दी ही रिलीज होने वाली है। हाल ही में फिल्म का नया गाना 'ओ बल्ले बल्ले' रिलीज कर दिया है। इस गाने में सलमान खान पंजाबी बीट्स पर थिरकते हुए नजर आए। गाने में उनके साथ राघव जुयाल, सिद्धार्थ निगम, पलक तिवारी और शहनाज गिल नजर आ रहे हैं। जानी मास्टर द्वारा डांस कोरियोग्राफ किया गया है। इस गाने को सुखबीर ने गाया है और कंपोज भी किया है। यह एक एनर्जेटिक सॉन्ग है, जो कि पंजाबी डांस बीट्स और मॉडर्न फ्यूजन से भरा हुआ है। फैंस इस गाने को काफी पसंद कर रहे हैं।
ईद पर रिलीज होगी फिल्म
सलमान खान फिल्म्स प्रोडक्शन 'किसी का भाई किसी की जान' फरहाद सामजी द्वारा निर्देशित है। फिल्म में सलमान के अलावा पूजा हेगड़े वेंकटेश दग्गुबाती, भूमिका चावला, शहनाज गिल, राघव जुयाल, सिद्धार्थ निगम, जगपति बाबू, विजेंदर सिंह, पलक तिवारी और जस्सी गिल है। इस फिल्म में एक्शन, कॉमेडी, ड्रामा और रोमांस सब कुछ देखने को मिलेगा।